Sodba Splošnega sodišča (prvi senat) z dne 3. maja 2016 –

Iran Insurance/Svet

(Zadeva T‑63/14)

„Skupna zunanja in varnostna politika — Omejevalni ukrepi proti Iranu za preprečitev širjenja jedrskega orožja — Zamrznitev sredstev — Ugovor nezakonitosti — Člen 46(2) Uredbe (EU) št. 267/2012 — Člen 215 PDEU — Člen 20(1)(c) Sklepa 2010/413/SZVP, kakor je bil spremenjen s členom 1, točka 7, Sklepa 2012/35/SZVP — Člen 23(2)(d) Uredbe št. 267/2012 — Temeljne pravice — Členi 2, 21 in 23 PEU — Člena 17 in 52 Listine o temeljnih pravicah — Napaka pri presoji — Enako obravnavanje — Prepoved diskriminacije — Načelo dobrega upravljanja — Obveznost obrazložitve — Zloraba pooblastil — Legitimno pričakovanje — Sorazmernost“

1. Ničnostna tožba — Roki — Narava javnega reda — Preizkus, ki ga sodišče Unije opravi po uradni dolžnosti (člen 263, šesti odstavek, PDEU) (Glej točki 46 in 47.)

2. Ničnostna tožba — Roki — Začetek — Akt o omejevalnih ukrepih proti osebi ali subjektu — Akt, ki je bil objavljen in o katerem so bili naslovniki obveščeni — Datum obvestila o aktu — Vročitev zastopniku tožeče stranke — Pogoji (člen 263, šesti odstavek, PDEU; Sklep Sveta 2010/413/SZVP, člen 24(3) Uredbe Sveta št. 267/2012, člen 46(3)) (Glej točke od 48 do 56.)

3. Skupna zunanja in varnostna politika — Omejevalni ukrepi proti Iranu — Zamrznitev sredstev oseb, subjektov ali organov, ki sodelujejo pri širjenju jedrskega orožja ali to širjenje podpirajo — Pristojnost Sveta na področju omejevalnih ukrepov, ki temeljijo na členu 215 PDEU, da uporabi postopek iz člena 291(2) PDEU (člen 215 in člen 291(2) PDEU; Uredba Sveta št. 267/2012, člen 46(2)) (Glej točke od 63 do 65.)

4. Akti institucij — Uredbe — Uredba o omejevalnih ukrepih proti Iranu — Izvedbena pooblastila, pridržana Svetu — Dopustnost — Pogoji — Posebni in utemeljeni primeri (člen 215 in člen 291(2) PDEU; Uredba Sveta št. 267/2012, člen 46(2)) (Glej točke od 66 do 78.)

5. Evropska unija — Sodni nadzor nad zakonitostjo aktov institucij — Omejevalni ukrepi proti Iranu — Ukrepi, sprejeti v okviru boja proti širjenju jedrskega orožja — Obseg nadzora (člen 275, drugi odstavek, PDEU; Listina Evropske unije o temeljnih pravicah, člen 47) (Glej točke 83, 84 in od 105 do 109.)

6. Skupna zunanja in varnostna politika — Omejevalni ukrepi proti Iranu — Zamrznitev sredstev oseb, subjektov ali organov ki sodelujejo pri širjenju jedrskega orožja ali to širjenje podpirajo — Omejitev lastninske pravice in pravice do svobodnega opravljanja gospodarske dejavnosti — Kršitev načela sorazmernosti — Neobstoj (Listina Evropske unije o temeljnih pravicah, člen 17 in člen 52(1); Sklep Sveta 2010/413/SZVP; Uredba Sveta št. 267/2012) (Glej točke od 97 do 100.)

Predmet

Prvič, predlog, da se na podlagi členov 263 in 275 PDEU razglasi ničnost Sklepa Sveta 2013/661/SZVP z dne 15. novembra 2013 o spremembi Sklepa 2010/413/SZVP o omejevalnih ukrepih proti Iranu (UL L 306, str. 18) in Izvedbene uredbe Sveta (EU) št. 1154/2013 z dne 15. novembra 2013 o izvajanju Uredbe (EU) št. 267/2012 o omejevalnih ukrepih proti Iranu (UL L 306, str. 3) v delih, v katerih se nanašata na tožečo stranko, in drugič, predlog, da se na podlagi člena 277 PDEU ugotovi, da se za tožečo stranko ne uporabljajo člen 20(1)(c) Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, str. 39), kakor je bil spremenjen s členom 1, točka 7, Sklepa Sveta 2012/35/SZVP z dne 23. januarja 2012 (UL L 19, str. 22), ter člen 23(2)(d) in člen 46(2) Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL L 88, str. 1).

Izrek

1. Tožba se zavrne.